
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 453 

7 Απριλίου 2005 


ΑΠΟΦΑΣΕΙ Σ 

Αριθ. 150 

Συγκρότηση Διυπουργικής Επιτροπής Συντονισμού και 
Χάραξης Πολιτικής Αναπτυξιακού Προγραμματισμού 
2007-2013. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α' 137), όπως ισχύει σήμερα 
και, ιδίως, της παρ. 3 του άρθρου 10 και του άρθρου 29Α 
όπως τροποποιήθηκε τελικώς με το άρθρο 1 παρ.2α του 
Ν. 2469/1997 (ΦΕΚΑ' 38), 

2. Το Π.Δ. 178/2000 «Οργανισμόςτου Υπουργείου Εθνι¬ 
κής Οικονομίας» (ΦΕΚΑ' 165), 

3. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚΑ' 57), 

4. Το Π.Δ. 121/2004 «Διορισμός Υπουργών και Υφυ¬ 
πουργών» (ΦΕΚΑ' 107), 

5. Τον Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (ΦΕΚΑ' 107), 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σύσταση της Επιτροπής 

1. Συνιστάται Διυπουργική Επιτροπή για το συντονισμό 
και τη χάραξη πολιτικής αναπτυξιακού προγραμματισμού 
για την περίοδο 2007-2013, η οποία αποτελείται από: 

α. Τον Υπουργό Οικονομίας και Οικονομικών, ως Πρόε¬ 
δρο της Επιτροπής, ο οποίος συγκαλεί την Επιτροπή και 
συντονίζει το έργο και την λειτουργία της, 

β. Τον Υφυπουργό Οικονομίας και Οικονομικών, ως 
Αντιπρόεδρο, 

γ. Τον Γενικό Γραμματέα του Υπουργείου Οικονομίας 
και Οικονομικών. 

δ. Τον Γενικό Γραμματέα Επενδύσεων και Ανάπτυξης 
του Υπουργείου Οικονομίας και Οικονομικών, 

ε. Από έναν εκπρόσωπο επιπέδου Γενικού ή Ειδικού 
Γραμματέα των Υπουργείων Εσωτερικών, Δημόσιας Διοί¬ 


κησης και Αποκέντρωσης, Ανάπτυξης, Περιβάλλοντος, 
Χωροταξίας και Δημοσίων Έργων, Απασχόλησης και Κοι¬ 
νωνικής Προστασίας, Αγροτικής Ανάπτυξης και Τροφί¬ 
μων και Μεταφορών και Επικοινωνιών. 

στ. Τον Πρόεδρο του Συμβουλίου Οικονομικών Εμπει¬ 
ρογνωμόνων (Σ.Ο.Ε.). 

ζ. Τον Διευθυντή του Οικονομικού Γραφείου του Πρω¬ 
θυπουργού. 

2. Στις συνεδριάσεις της Επιτροπής μετέχουν και οι πα¬ 
ρακάτω υπηρεσιακοί παράγοντες του ΥΠΟΙΟ : 

α. Ο Γεν. Δ/ντής Μακροοικονομικής Πολιτικής του 
Υπουργείου Οικονομίας και Οικονομικών. 

β. Ο Γεν. Δ/ντής Αναπτυξιακού Προγραμματισμού και 
Δημοσίων Επενδύσεων του Υπουργείου Οικονομίας και 
Οικονομικών. 

γ. Ο Προϊστάμενος της Ειδικής Υπηρεσίας Στρατηγι¬ 
κής, Σχεδιασμού και Αξιολόγησης Αναπτυξιακών Προ¬ 
γραμμάτων (ΕΥΣΣΑΑΠ). 

δ. Ο Προϊστάμενος της Ειδικής Υπηρεσίας Συντονισμού 
της Εφαρμογής Επιχειρησιακών Προγραμμάτων (ΕΥΣ). 

ε. Κατά περίπτωση, υπηρεσιακοί παράγοντες του 
Υπουργείου Οικονομίας και Οικονομικών, κατόπιν προ- 
σκλήσεως του Προέδρου της Επιτροπής. 

3. Εκπρόσωποι άλλων Υπουργείων μετέχουν όταν απαι¬ 
τείται στις εργασίες της Επιτροπής, οριζόμενοι προς τού¬ 
το από τον αρμόδιο Υπουργό και ύστερα από πρόσκληση 
του Προέδρου της Επιτροπής. 

Άρθρο 2 

Αρμοδιότητες της Επιτροπής 

1. Η συνιστώμενη Επιτροπή έχει τις εξής αρμοδιότητες: 

α. Το συντονισμό της διαδικασίας σχεδιασμού και κα¬ 
τάρτισης του αναπτυξιακού προγράμματος της χώρας 
καθώς και των επιμέρους αναπτυξιακών προγραμμάτων 
υπουργείων και περιφερειών για την περίοδο 2007-2013. 

β. Τη διατύπωση πρότασης για το πλαίσιο, τις αναπτυ¬ 
ξιακές προτεραιότητες και τους στόχους του αναπτυξια¬ 
κού προγράμματος της προγραμματικής περιόδου 
2007-2013. 

γ. Τη διαμόρφωση εναλλακτικών προτάσεων για την κα¬ 
τανομή στις αναπτυξιακές προτεραιότητες και τα επιμέ¬ 
ρους προγράμματα των χρηματοδοτικών δεσμεύσεων 
της νέας περιόδου. 

δ. Τη διατύπωση πρότασης για τις αναγκαίες θεσμικές, 
διοικητικές και οργανωτικές ρυθμίσεις για την αποτελε- 

σμαπκή διαχείριση, παρακολούθηση, εφαρμογή, αξιολό¬ 
γηση και έλεγχο των προγραμμάτων της περιόδου 2007- 
2013. 

2. Οι παραπάνω προτάσεις της Επιτροπής θα λαμβά¬ 
νουν - μεταξύ των άλλων- τη μορφή επεξεργασμένων 
στρατηγικών εγγράφων προγραμματισμού (Κατευθύν¬ 
σεις Εθνικής Στρατηγικής Ανάπτυξης 2007-2013, Εθνικό 
Στρατηγικό Σχέδιο Ανάπτυξης 2007-2013 κ.λ.π.), όπως 
προβλέπεται από την συνολική προγραμματική διαδικα¬ 
σία που καθορίζεται από σχετικές εγκυκλίους του ΥΠΟΙΟ 
και σύμφωνα με τα διαλαμβανόμενα στο Γενικό και τους 
Ειδικούς Κανονισμούς της Ευρωπαϊκής Ένωσης για τα 
Διαρθρωτικά Ταμεία. 

Άρθρο 3 

Ομάδα Διακεκριμένων Προσωπικοτήτων 

Η Επιτροπή στο πλαίσιο του έργου της μπορεί να συ¬ 
νεργαστεί με πρόσωπα που διαθέτουν εγνωσμένη εμπει¬ 
ρία σε θέματα στρατηγικού και αναπτυξιακού προγραμ¬ 
ματισμού. 

Τα πρόσωπα αυτά ορίζονται από τον Πρόεδρο της Επι¬ 
τροπής και συγκροτούν ομάδα η οποία διατυπώνει ελεύ¬ 
θερα γνώμη επί συγκεκριμένων θεμάτων. Με την ίδια από¬ 
φαση ορίζονται τα σχετικά με τη λειτουργία της ομάδας 
αυτής. 

Άρθρο 4 

Ομάδα Σχεδιασμού και Κατάρτισης 

α. Στο πλαίσιο του έργου της η Διυπουργική Επιτροπή 
Συντονισμού και Χάραξης Πολιτικής υποστηρίζεται, με 
απόφαση του Προέδρου της Επιτροπής, από Ομάδα Σχε- 
διασμού και Κατάρτισης Προγράμματος. Η συγκρότηση 
της Ομάδας γίνεται με σχετική απόφαση του Υπουργού 
Οικονομίας και Οικονομικών. Με τη ίδια απόφαση εξειδι¬ 
κεύεται το έργο της ομάδας, ο τρόπος λειτουργίας της, ο 


αριθμός και η σύνθεση των μελών της, η διάρκεια λει¬ 
τουργίας της και κάθε άλλο σχετικό θέμα. 

β. Η Ομάδα σχεδιασμού λειτουργεί στο πλαίσιο των αρ¬ 
μοδιοτήτων της Ειδικής Υπηρεσίας Στρατηγικής, Σχεδια- 
σμού και Αξιολόγησης Αναπτυξιακών Προγραμμάτων 
(ΕΥΣΣΑΑΠ). Συντονιστής της Ομάδας ορίζεται ο εκάστο- 
τε Προϊστάμενος της ΕΥΣΣΑΑΠ, ο οποίος και μετέχει κα¬ 
τά τα ανωτέρω στην Διυπουργική Επιτροπή Συντονισμού 
και Χάραξης Πολιτικής. Ο Συντονιστής ορίζει τα επιμέ- 
ρους καθήκοντα των μελών της Ομάδας. 

Άρθρο 5 

Υλοποίηση Έργου 

1. Για την αποτελεσματικότερη υλοποίηση του έργου 
της Επιτροπής είναι δυνατόν: 

α. να ανατίθενται οι αναγκαίες έρευνες, μελέτες, εμπει- 
ρογνωμοσύνες, συμβουλευτική υποστήριξη κ.λ.π. 

β. να διοργανώνονται οι αναγκαίες τομεακές ή περιφε¬ 
ρειακές συσκέψεις, συναντήσεις, συνέδρια κ.λ.π. 

2. Τη διοικητική ευθύνη για το σχεδίασμά και τη διεκπε¬ 
ραίωση των παραπάνω έχει η ΕΥΣΣΑΑΠ του ΥΠΟΙΟ και η 
λειτουργούσα στο πλαίσιο αυτής Ομάδα Σχεδιασμού και 
Κατάρτισης. 

3. Η Επιτροπή θα πρέπει να λάβει κάθε ενδεδειγμένο μέ¬ 
τρο στο πλαίσιο του ρόλου της για τη διασφάλιση της ευ¬ 
ρύτερης και ενεργού συμμετοχής στις εργασίες της κοι¬ 
νωνικών, οικονομικών και επιστημονικών φορέων, καθώς 
και της Τοπικής Αυτοδιοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2005 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




